*Proiect*

**LEGEA**

 **HORTICULTURII**

Parlamentul adoptă prezenta lege organică.

**Capitolul I**

**DISPOZIŢII GENERALE**

**Articolul 1. Obiectul, scopul și subiectul de reglementare**

(1) Prezenta lege stabilește bazele juridice, economice şi sociale în sectorul horticol, în vederea înființării plantațiilor, producerii, procesării și plasării pe piață a produselor horticole.

(2) În sensul prezentei Legi prin horticultură se înțelege **sectoarele** pomicultură, nucifer, de arbuști fructiferi și căpșun, legumicol, ciuperci, a plantelor aromatice, medicinale și condimentare.

(3) Scopurile prezentei legi sunt:

a) organizarea și coordonarea îmbunătățită a activităților sectorului, inclusiv prin concentrarea producției pe zone și areale tradiționale și recomandate;

b) reglementarea procedurilor de aplicare și formulare pentru înregistrarea a plantațiilor, cultivatorilor, procesatorilor, intermediarilor, exportatorilor și importatorilor;

c) creșterea producției și productivității produselor sigure și de calitate;

d) manevrarea, depozitarea, creșterea valorii adăugate și distribuția eficientă a produselor în condiții de siguranță alimentară pentru consumatorul final;

f) îmbunătățirea accesului pe piață a produselor horticole;

e) stabilirea sistemelor de colectare a datelor integrate în timp real pentru întreg lanțul valoric;

f) promovarea investițiilor sectorului privat în sectorul horticol;

g) consolidarea capacității furnizorilor de servicii, cultivatorilor, intermediarilor, exportatorilor și importatorilor, asociaților de producători, organizațiilor membre de afaceri, companiilor private, pentru îmbunătățirea climatului de afaceri în sectorul horticol;

h) racordarea la reglementările europene în domeniu;

i) orice alt scop care reiese implicit din prevederile prezentei legi.

(3) Subiectele raporturilor reglementate de prezenta lege sînt persoanele fizice şi persoanele juridice, indiferent de tipul de proprietate şi forma juridică de organizare, care desfăşoară activităţi în sectorul horticol.

(4) Dacă în tratatele internaţionale ce ţin de sectorul horticol la care Republica Moldova este parte sînt stabilite alte dispoziţii decît cele prevăzute în prezenta lege, se vor aplica dispoziţiile tratatelor internaţionale.

[**Articolul 2.**](file:///c%3A%5CMoldLex%5CDataLex%5CLegi_Rom%5CLP%5CA96%5C1728.037#Articolul 1.) **Principii**

Principiile, ce stau la baza dezvoltării sectorului horticol sunt:

1. independența de importuri;
2. utilitate;
3. integrare și acces la piața europeană și internațională;
4. durabilitate;
5. eficiență;
6. protecția mediului;
7. orientare spre consumator;
8. inofensivitatea produselor;
9. securitatea alimentară;
10. combaterea risipei alimentare.

**Articolul 3.** **Noțiuni principale** (*vor fi completate pe parcurs*)

În sensul prezentei legi, se utilizează următoarele noţiuni principale:

*Asociație de de profil* – asociație de sector, reprezentativă, constituită pe principii benevole, în conformitate cu prevederile legislației civile;

*zonare a speciilor pomicole –* reprezintă aprecierea teritoriala de ansamblu a factorilor climatici, edafici, economici, sociali şi de protecție a mediului, care să permită delimitarea teritorială şi amplasarea speciilor, asociaţiilor soi/portaltoi în zone unde se poate evidenția potențialul lor natural de producție;

*zonare a speciilor legumicole* – reprezintă aprecierea de ansamblu a factorilor climatici, edafici, economici, sociali şi de protecție a mediului, care să orienteze delimitarea teritorială şi amplasarea speciilor, soiurilor şi hibrizilor în zonele de cultivare cele mai favorabile.

**Capitolul II**

**CADRUL INSTITUȚIONAL ÎN SECTORUL HORTICOL**

 **Articolul 4. Elaborarea și promovarea politicii de stat în sectorul horticol**

(1) Politica de stat în sectorul horticol este elaborată și promovată de Ministerul Agriculturii și Industriei Alimentare.

(2) Ministerul Agriculturii și Industriei Alimentare asigură:

a) elaborarea de politici în sectorul horticol, precum și a actelor normative necesare reglementării sectorului respectiv;

b) elaborarea și implementarea mecanismelor de atragere a mijloacelor financiare pentru susținerea dezvoltării sectorului horticol;

c) sporirea competitivității prin implementarea mecanismelor de subvenționare;

d) crearea condițiilor de integrare a lanțului valoric al produselor horticole, de creștere a valorii producției de aceste produse;

d) organizarea și coordonarea activităților necesare pentru facilitarea accesului producătorilor agricoli autohtoni la inputuri agricole de calitate, dar şi pentru dezvoltarea infrastructurii de producere a produselor horticole;

e) crearea condițiilor pentru îmbunătățirea accesului produselor horticole autohtone la piețe atât interne, cât și de export;

f) crearea condițiilor pentru racordarea sistemului de cercetare, educație, consultanță în agricultură şi extensiune rurală la prioritățile sectorului horticol;

g) exercită și alte atribuții în condițiile legislației în vigoare.

**Articolul 5. Implementarea politicii de stat în sectorul horticol**

(1) Implementarea politicii de stat în sectorul horticol este asigurată de Oficiul Horticol, fondat de Guvern în subordinea Ministerului Agriculturii și Industriei Alimentare.

(2) Oficiul Horticol este instituție publică, ce dispune de personalitate juridică, a cărei statut, structură și efectiv-limită sunt aprobate de către Guvern.

(3) Întru realizarea atribuțiilor sale, Oficiul Horticol asigură:

a) elaborarea propunerilor de politici publice de dezvoltare a horticol şi a proiectelor de acte normative necesare reglementării sectorului;

b) promovarea produselor horticole pe piața internă și de export;

c) efectuarea analizelor sectoriale, cercetărilor de marketing şi argumentarea economică a necesităților de dezvoltare a sectorului horticol;

d) evaluarea și monitorizarea potențialului de producere, inclusiv înființarea și defrișarea plantațiilor de culturi horticole;

e) ținerea Registrului producătorilor horticoli;

f) accesarea şi implementarea finanțărilor sub formă de donații şi/sau împrumuturi, acordate de organizaţii internaționale/naţionale finanţatoare în vederea susținerii dezvoltării sectorului horticol;

g) cooperarea cu instituţiile internaţionale în vederea atragerii expertizei şi asistenţei externe necesare pentru asigurarea dezvoltării sectorului horticol;

h) îndeplinirea altor sarcini stabilite de fondator şi/sau Guvern.

**Articolul 6. Supravegherea și controlul de stat în sectorul horticol**

(1) Supravegherea și controlul de stat în sectorul horticol este asigurată de Agenția Națională pentru Siguranța Alimentelor, în condițiile legislației în vigoare.

 (2) În conformitate cu domeniile sale de activitate, Agenția Națională pentru Siguranța Alimentelor realizează:

 a) supravegherea respectării prevederilor legale privind producerea, procesarea, plasarea pe piață, păstrarea și/sau depozitarea, inclusiv transportarea produselor horticole;

b) controlul asupra agenților economici privind respectarea prevederilor legale la producerea şi/sau păstrarea, şi/sau comercializarea produselor horticole;

c) efectuarea controlului privind înființarea şi defrișarea plantațiilor de culturi pomicole și legumicole;

d) participarea, în comun cu alte organe abilitate, la acțiunile inițiate de acestea potrivit legii, inclusiv la controlul privind calitatea produselor horticole, din rețeaua de comerț cu amănuntul și din cea de alimentație publică.

**Articolul 7. Competențele altor autorități ale administrației publice centrale**

(1) Agenția de Plăți și Intervenții pentru Agricultură, în calitate de autoritate responsabilă de implementarea politicii de subvenționare şi de intervenție a statului în sectorul agroindustrial şi în mediul rural, asigură:

a) acordarea de subvenții pentru stimularea dezvoltării sectorului din Fondul național de dezvoltare a agriculturii şi mediului rural, precum și din alte fonduri destinate susținerii şi dezvoltării mediului rural;

b) monitorizarea respectării de către beneficiari a condițiilor de acordare a subvențiilor şi altor forme de susținere financiară după efectuarea plăților;

c) informarea producătorilor agricoli despre procedurile de subvenționare;

d) realizarea altor atribuții, în conformitate cu regulamentul său de activitate.

(2) Instituțiile de cercetări științifice în domeniu, în calitate de organizații din domeniul cercetării și inovării, efectuează activitatea de cercetări științifice, ameliorări genetice și organizează lucrări experimentale şi tehnologice relevante sectorului horticol.

(3) Comisia de Stat pentru Testarea Soiurilor de Plante, în calitate de autoritate responsabilă de realizarea politicii statului privind utilizarea soiurilor de plante, asigură:

a) examinarea soiurilor de plante pentru care se solicită admiterea în Catalogul soiurilor de plante;

b) testarea soiurilor noi de plante în vederea înregistrării acestora în Catalogul soiurilor de plante;

c) admiterea, modificarea şi publicarea anuală a Catalogului soiurilor de plante, care cuprinde soiurile admise pentru producere şi comercializare în Republica Moldova;

d) ținerea Catalogului soiurilor de plante;

e) realizarea altor atribuții, în conformitate cu regulamentul său de activitate.

(4) Agenția de Investiții:

a) contribuie la promovarea produselor horticole autohtone pe piețe externe;

b) participă la identificarea și selectarea piețelor externe pentru exportul produselor horticole;

c) contribuie la implementarea programelor de dezvoltare a sectorului horticol prin acțiuni de promovare a exporturilor produselor horticole autohtone și de atragere a investițiilor în sectorul horticol;

d) realizează și alte atribuții, în conformitate cu regulamentul său de activitate.

**Articolul 8. Asociațiile de producători agricoli din sectorul horticol**

Asociațiile producătorilor agricoli din sectorul horticol sînt constituite la inițiativa producătorilor acestor produse într-un mod binevol și au drept scop:

a) concentrarea ofertei şi îmbunătățirii procesului de comercializare a produselor horticole ale producătorilor membri ai asociaţiei;

b) promovarea produselor horticole ale producătorilor membri ai asociaţiei;

c) acordarea de asistență tehnică și logistică membrilor asociației;

d) suport în gestionarea calității produselor horticole;

e) transfer de cunoștințe către producători membri ai asociaţiei.

**Capitolul III**

**RESURSELE INFORMAȚIONALE ÎN HORTICULTURĂ**

 **Articolul 9. Sistemul informațional integrat agricol**

(1) Sistemul informațional agricol integrat este creat în conformitate cu Legea 276/2016 cu privire la principiile de subvenționare în dezvoltarea agriculturii şi mediului rural și gestionat de Oficiul Horticol.

(2) Pentru o gestionare și evidență judicioasă a informației, sistemul informațional agricol se interconectează cu alte sisteme informaționale, registre de stat și platforme guvernamentale și înglobează în sine posibilități funcționale de gestionare, schimb și stocare de date, necesare pentru procesarea informațiilor referitoare la pomicultură, legumicultură, plante aromatice, medicinale, condimentare și ciuperci.

[**Articolul 10.**](file:///c%3A%5CMoldLex%5CDataLex%5CLegi_Rom%5CLP%5CA96%5C1728.037#Articolul 2.) **Recensământul agricol și cadastrul plantațiilor multianuale**

(1) Recensământul agricol şi cadastrul plantaţiilor multianuale şi bacifere se efectuează pe toate suprafeţele, indiferent de tipul de proprietate şi forma organizatorico-juridică a gospodăriei, în modul stabilit de Guvern, o dată la 10 ani.

(2) Recensămîntului general agricol vor fi supuse:

a) exploatațiile agricole cu orice formă organizatorico-juridică;

b) gospodăriile auxiliare ale familiilor, membrii cărora sînt deţinători de terenuri agricole;

c) întovărăşirile pomicole, loturile pomicole şi legumicole;

d) alte persoane juridice şi fizice care deţin în proprietate sau în folosinţă terenuri agricole.

**Articolul 12. Fondul genetic**

Crearea, menţinerea, dezvoltarea, gestionarea şi finanţarea fondului genetic de culturi agricole este reglementată printr-un regulament aprobat de Guvern.

**Articolul 11. Patrimoniul pomicol**

(1) Patrimoniul pomicol se clasifică în următoarele categorii:

a) plantații tinere, până la intrarea pe rod;

b) plantații pe rod, în plină producție;

c) plantații pe rod, în declin;

d) plantații cu termen de exploatare depășit;

e) loturi experimentale;

f) pepiniere pomicole;

g) colecții pomologice, culturi de concurs și loturi experimentale;

h) terenuri în pregătire pentru înființarea plantațiilor.

(2) Sistemul de cultură se definește prin densitate, sortimente, tehnologii, performanțe tehnice și economice și se clasifică în următoarele grupe:

a) pentru sectorul pomicol, nucifer, arbuști fructiferi si căpșun, plante aromatice:

- sistem extensiv;

- sistem intensiv;

- sistem super-intensiv;

- pomi răzleți;

b) pentru sectorul legumicol:

- plantații în câmp deschis;

- teren protejat.

**Capitolul IV.**

**ÎNFIINȚAREA ȘI SCOATEREA DIN CIRCUIT A PLANTAȚIILOR POMICOLE**

**Articolul 12. Zonarea pomiculturii**

(1) Administrarea pomiculturii pe întreg teritoriul Republicii Moldova, poate fi defășurată fie într-o zonă separată, fie împreună cu alte culturi și/sau integrată cu alte sectoare de activitate.

(2) Delimitarea zonelor şi actualizarea lucrărilor de zonare şi microzonare a speciilor pomicole se efectuează de către instituțiile de cercetări științifice în domeniul horticol, de comun cu alte institute publice din domeniu.

(3) Zonele favorabile pentru speciile pomicole se stabilesc prin norme metodologice ce includ resursele agro-climatice din zonele respective şi criteriile de evaluare a favorabilităţii şi potenţialului de productivitate a fiecărui teren.

**Articolul 13. Zone recomandate de cultivare a culturilor pomicole**

(1) Instituțiile de cercetări științifice în domeniul horticol, de comun cu alte instituții din domeniu, prin reglementările sale referitoare la zonarea pomiculturii va elabora recomandări referitoare la cultivarea culturilor pomicole, legumelor, de plante aromatice, medicinale, condimentare și ciuperci.

(2) În funcție de condițiile pedo-climaterice și în vederea realizării unei producții mai mari și de calitate superioară, recomandările se vor face ținîndu-se cont de:

a) condițiile climatice și pedologice;

b) amplasare geografică;

c) tradiții locale;

d) tendințele piețelor etc.

**Articolul 14. Areale ale pomiculturii**

(1) Plantaţiile de pomi fructiferi, arbuști fructiferi şi căpșuni se realizează cu precădere pe arealele consacrate, situate în special în zone cu condiţii ecologice favorabile, denumite areale pomicole, care sunt supuse delimitării teritoriale.

(2) Arealele pomicole reprezintă zona geografică a culturii pomilor şi arbuștilor fructiferi, constituie o categorie distinctă a fondului funciar și sunt elaborate și actualizate de instituțiile de cercetări științifice în domeniul horticol.

[**Articolul 15.**](file:///c%3A%5CMoldLex%5CDataLex%5CLegi_Rom%5CLP%5CA96%5C1728.037#Articolul 6.) **Zonarea cultivării legumelor**

(1) Zonele favorabile de cultivare a legumelor se stabilesc prin operațiunea de zonare pentru sistemele de cultură a legumelor prevăzute la art.18, alin. (1), reieșind din condițiile climatice naturale favorabile.

( 2) Zonele favorabile pentru cultura legumelor sunt stabilite de instituțiile de cercetări științifice în domeniul horticol.

(3) Producătorii agricoli pot înfiinţa culturi legumicole cu soiurile şi hibrizii înscriși în Catalogul soiurilor de plante, utlizînd următoarele categorii biologice de seminţe şi material săditor:

a) semințe de prebază;

b) semințe de bază;

c) semințe certificate;

d) semințe hibride;

e) răsaduri provenite din seminţele prevăzute la lit. a) – d).

(4) Producerea, prelucrarea şi/sau comercializarea seminţelor şi a materialului de plantare se realizează de operatori economici, persoane fizice sau juridice, în condițiile stabilite de Legea nr.68/2013 despre seminţe.

**Articolul 16. Materialul săditor pomicol, de arbuști fructiferi și căpșun**

(1) În sensul prezentei legi se consideră material săditor pomicol materialul obţinut în urma înmulţirii generative şi vegetative și care include:

a) material de înmulțire, precum semințe, plante, părti ale plantei și orice material al plantei, inclusiv portaltoii, destinate înmulțirii și producției de plante fructifere;

b) material de plantare, precum plante fructifere destinate plantării sau replantării după comercializare, destinate producerii de fructe.

(2) Materialul de înmulțire se obţine în plantaţiile-mamă pentru material semincer, ramuri altoi, marcote, drajoni, butaşi şi stoloni, aprobate, testate la viroze, controlate şi certificate în conformitate cu legislaţia în vigoare.

(3) Materialul săditor de înmulțire, pomicol de plantare şi replantare se produce în pepiniere pomicole autorizate de Agenția Națională pentru Siguranța Alimentelor şi organizate în baza unui proiect, elaborat în conformitate cu Legea nr. 68/2013 despre semințe.

(4) Materialul săditor pomicol se clasifică în funcție de categoria biologică, starea fitosanitară și indicatorii morfologici. Astfel:

a) după valoarea biologică – în categoriile biologice “Prebază”, “Bază” şi “Certificat”;

b) după starea fitosanitară – în “Liber de viroze” (Virus Free) şi “Testat la viroze” (Virus tested);

c) după indicatorii morfologici – în categoria I şi categoria a II-a.

(5) Producerea, controlul, certificarea şi comercializarea materialului de înmulţire şi de plantare fructifer, care urmează a fi plasat pe piaţa internă se realizează în baza unor norme, aprobate de Guvern.

**Articolul 17. Obligaţiile producătorilor de material săditor pomicol**

(1) Producătorii de material săditor pomicol multiplică pentru plantare numai soiurile înscrise în Catalogul soiurilor de plante şi poartă răspundere pentru puritatea biologică, stabilirea categoriei calităţii şi starea fitosanitară a acestuia.

(2) Documentaţia ce reflectă originea şi calitatea materialului săditor pomicol se păstrează în gospodărie pînă la intrarea pe rod a plantaţiilor.

(3) Producătorii de material săditor pomicol comercializează pe piaţa internă numai material certificat în conformitate cu normele aprobate de Guvern, iar pe piaţa externă - şi conform cerinţelor prevăzute în înţelegerea dintre părţi.

(4) Controlul asupra producerii şi certificării materialului săditor pomicol, asupra calităţii şi stării lui fitosanitare se efectuează de către Agenția Națională pentru Siguranța Alimentelor în condiţiile şi conform procedurii reglementate de lege.

**Articolul 18. Producerea de legume**

1. Producţia de legume se realizează în următoarele sisteme de cultură:

a) legume de câmp;

b) legume în spaţii protejate, precum solarii, sere reci şi sere încălzite;

c) cultura pepenilor;

d) cultura ciupercilor;

e) producerea răsadurilor;

f) producerea seminţelor de legume.

(2) După direcţiile de valorificare, producerea de legume are următoarele destinații:

a) consum în stare proaspătă;

b) prelucrare industrială.

(3) Clasificarea legumelor se face potrivit următoarelor criterii:

a) botanice:

b) durata vieţii plantelor;

c) particularităţile părţilor comestibile;

d) cerinţele faţă de factorii de mediu şi tehnologiile aplicate;

e) capacitatea de menţinere a calităţii legumelor proaspete.

**Articolul 19. Importul şi exportul materialului săditor pomicol**

Importul şi exportul materialului săditor pomicol se efectuează de către agenţii economici înregistraţi în conformitate cu prevederile Legii nr.68/2013 despre seminţe.

[**Articolul 20.**](file:///c%3A%5CMoldLex%5CDataLex%5CLegi_Rom%5CLP%5CA96%5C1728.037#Articolul 6.) **Înființarea plantațiilor pomicole, de arbuști fructiferi și căpșun, de plante aromatice, medicinale**

(1) Înfiinţarea de plantaţii pomicole şi bacifere pentru producţie marfă se efectuează în corespundere cu condiţiile pedo-climaterice şi particularităţile biologice ale speciilor şi soiurilor, ţinîndu-se cont de eficienţa economică a ramurii, tradiţiile locale şi cerinţele pieţei.

(2) Plantaţiile pomicole şi bacifere pentru producţia marfă pe o suprafață de pînă la 0,5 ha se înfiinţează în baza unui plan de organizare a teritoriului şi de plantare elaborat de persoane fizice sau proiectanți în conformitate recomandările specialistilor spe domeniu și instituțiilor abilitate.

(3) Plantaţiile pomicole şi bacifere pentru producţia marfă pe o suprafață mai mare de 0,5 ha se înfiinţează cu soiuri înscrise în Catalogul soiurilor de plante și cele menționate în Legea 68/2013 despre semințe, pe bază de proiect de înfiinţare a plantaţiei, elaborat de persoane fizice sau persoane juridice (birouri de proiectare) în conformitate cu recomandările specialistilor spe domeniu și instituțiilor abilitate.

**Articolul 21. Casarea și defrişarea plantaţiilor pomicole şi bacifere**

(1) Durata utilă de funcționare a plantaţiilor pomicole şi bacifere se stabileşte în funcţie de specie, combinaţia soi-portaltoi.

(2) Casarea și defrișarea plantațiilor pomicole se face in conformitate cu reglementările aprobate de Guvern.

[**Articolul 22.**](file:///c%3A%5CMoldLex%5CDataLex%5CLegi_Rom%5CLP%5CA96%5C1728.037#Articolul 6.) **Înființarea plantațiilor legumicole și de plante condimentare pe teren protejat, și în câmp deschis**

Înființarea plantațiilor legumicole și de plante condimentare pe teren protejat, și în câmp deschis se va efectua în conformitate cu normele aprobate de Guvern.

**Capitolul VIII.**

**CONSUMUL ȘI PLASAREA PE PIAȚĂ**

**A FRUCTELOR, LEGUMELOR, PLANTELOR AROMATICE, MEDICINALE, CONDIMENTARE ȘI A CIUPERCILOR**

**Articolul 23. Calitatea fructelor, legumelor, plantelor aromatice, medicinale, condimentare și a ciupercilor în stare proaspătă**

Fructele, legumele, plantele aromatice, medicinale, condimentare și ciupercile destinate consumului uman în stare proaspătă trebuie să corespundă cerinţelor igienice pentru producerea, recoltarea, ambalarea, depozitarea şi transportarea acestora aprobate de Guvern.

**Articolul 24. Plasarea pe piață a fructelor, legumelor, plantelor aromatice, medicinale, condimentare și a ciupercilor în stare proaspătă**

(1) Controlului conformităţii produselor cu cerinţele de calitate privind producerea, depozitarea, prelucrarea, sortarea, ambalarea, imporul, exporul şi/sau comercializarea lor se efectuează de către Agenţia Naţională pentru Siguranţa Alimentelor, în conformitatea cu prevederile Legii nr. 237/2018 cu privire la controlul de conformitate cu cerinţele de calitate pentru fructele şi legumele proaspete.

 (2) Plasarea pe piață și/sau comercializarea fructelor, legumelor, plantelor aromatice, medicinale, condimentare și a ciupercilor în stare proaspătă și destinate consumului uman se realizează cu condiția atestării corespunderii acestora cu normativele sanitare în vigoare, confirmată prin certificatul de inofensivitate, eliberat în conformitate cu Legea nr. 119/2004 cu privire la produsele de uz fitosanitar şi la fertilizanţi.

 (3) Se admite plasarea pe piață și/sau comercializarea doar a fructelor, legumelor, plantelor aromatice, medicinale, condimentare și a ciupercilor în stare proaspătă și destinate consumului uman ce corespund cerinţelor minime de calitate şi comercializare pentru acestea, aprobate de Guvern.

(4) Pentru menţinerea calităţii fructelor, legumelor, plantelor aromatice, medicinale, condimentare și a ciupercilor în procesul ambalării, transportării şi depozitării, producătorii agricoli se conformează cerințelor și condițiilor stabilite de reglementările tehnice în domeniu, aprobate de Guvern.

**Articolul 25. Procesarea fructelor, legumelor, plantelor aromatice, medicinale, condimentare și a ciupercilor în stare proaspătă**

Procesarea fructelor, legumelor, plantelor aromatice, medicinale, condimentare și a ciupercilor se face în unităţi de producţie, care prelucrează, depozitează, condiţionează şi transportă fructe, legumele, ciupercile cultivate şi produsele rezultate prin prelucrarea industrială a acestora, destinate consumului uman se admite cu condiția respectării cerinţelor minime de calitate, siguranţă alimentară şi prezentare a produsului, aprobate de Guvern.

**Capitolul IX.**

**STIMULAREA DEZVOLTĂRII SECTORULUI** **POMICOL, LEGUMICOL, A PLANTELOR AROMATICE, MEDICINALE, CONDIMENTARE ȘI CIUPERCILOR**

**Articolul 26. Stimularea dezvoltării sectorului pomicol, legumicol, a plantelor aromatice, medicinale, condimentare și ciupercilor**

1. Stimularea de către stat a dezvoltării sectorului horticol se efectuează prin acordarea de subvenţii din Fondul naţional de dezvoltare a agriculturii şi mediului rural, cu respectarea prevederilor Legii Nr. 276/2016 cu privire la principiile de subvenţionare în dezvoltarea agriculturii şi mediului rural, în condițiile și mărimea prevăzute de actul normativ privind condiţiile, ordinea şi procedura de acordare a mijloacelor Fondului Naţional de Dezvoltare a Agriculturii şi Mediului Rural, aprobat de Guvern.
2. Statul va selecta prioritățile pentru subvenționare în depentrență de tendințele pieței.

**Articolul 27. Asigurarea plantațiilor pomicole și legumicole**

Producătorii agricoli au dreptul la asigurarea împotriva distrugerii totale sau parţiale a plantaţiei multianuale provocate de unul sau mai multe riscuri, precum grindina, îngheţurile de iarnă, inundaţiile, atacul organismelor dăunătoare, furtunile, seceta excesivă, în condițiile și modalitatea stabilite de Legea nr. 183/2020 privind asigurarea subvenţionată în agricultură.

**Capitolul X.**

**REGLEMENTĂRI PROCEDURALE**

**Articolul 28.** **Răspunderea pentru încălcarea legii**

Nerespectarea prevederilor prezentei legi şi ale actelor normative aprobate în temeiul prezentei legi atrage, după caz, răspunderea contravenţională, civilă sau penală, conform legii.

**Articolul 29.** **Dispoziţii finale şi tranzitorii**

(1) Prezenta lege intră în vigoare la expirarea a 3 luni de la data publicării în Monitorul Oficial al Republicii Moldova.

(2) Guvernul, în termen de 6 luni de la data intrării în vigoare a prezentei legi, va aduce actele sale normative în concordanță cu prezenta lege.

(3) La data intrării în vigoare a prezentei legi se abrogă Legea nr.728/1996 cu privire la pomicultură (Monitorul Oficial al Republicii Moldova, 2010, nr.52–53, art.161), cu modificările ulterioare.